Elementi, načini i kriteriji vrednovanja u predmetu Priroda i Biologija

 -nastava na daljinu-

Osnovna škola u Đulovcu

Priroda i biologija

Učitelj: Ivica Bačić

|  |  |  |
| --- | --- | --- |
|  ELEMENTI |  NAČINI |  KRITERIJI |
| **Usvojenost bioloških koncepata** |  - ***rješavanje radnih listića i kvizova*** koje učenici rješavaju pomoću udžbenika i drugih izvora znanja- nakon obrađene tematske cjeline provest će se analiza redovitosti izvršavanja zadaća (radni listići, zadaci u radnoj bilježnici) te će se na temelju dobivenih rezultata unijeti bilješke u eDnevnik ***- pisane provjere*** provest će se pomoću digitalnih alata prigodnih za provjeru usvojenosti nastavnih sadržaja- učenici će prije pisane provjere, tijekom ponavljanja gradiva, biti upoznati s načinom na koji funkcionira pojedini digitalni alat i tek nakon povratne informacije učenika o uspješnosti i usvojenosti rukovanja tih digitalnih alata pristupit će se primjeni digitalnog alata u svrhu provjere usvojenosti znanja | Izvrstan (5) – učenik je uspostavio uspješnu komunikaciju u nastavi na daljinu, redovito je prisutan u virualnoj učionici, poštuje rokove za predaju zadataka na uvid, zadatke rješava točno (uz manje greške), radovi su uredno pisani i lako čitljiviVrlo dobar (4) – učenik je uspostavio zadovoljavajuću komunikaciju u nastavi na daljinu, redovito je prisutan u virtualnoj učionici, uglavnom poštuje rokove za predaju zadataka na uvid, zadatke rješava uglavnom točno uz veći broj manjih pogrešaka, rad je relativno uredan i čitljiviDobar (3) – učenik je uspostavio donekle uspješnu komunikaciju u nastavi na daljinu, povremeno je prisutan u virtualnoj učionici, često predaje radove (zadaće) nakon dogovoreno roka i uz često opominjanje, zadaća je riješena, ali s većim brojem pogrešaka, rad je teže čitljiv i manje pregledan, uredanDovoljan (2) – učenik je uspostavio komunikaciju u nastavi na daljinu, ali nije redovit, tek je povremeno prisutan u virtualnoj učionici, vrlo rijetko odgovora na chat Teams poruke, zadaće predaje nakon predviđenog roka uz brojna opominjanja, zadaće su riješene, ali sadrže velik broj pogrešaka, a neki zadaci nisu niti riješeni, rad je teško čitljivNedovoljan (1) – učenik nije uspostavio komunikaciju u nastavi na daljinu, ne predaje zadaće, ignorira upute nastavnice i ne želi sudjelovati u nastavi na daljinu, neaktivan je i ne želi ostvariti komunikaciju s učiteljicom |
| **Prirodoznanstvene kompetencije** | - izrada plakata - izrada Ppt prezentacija- izrada konceptualnih mapa- izvođenje jednostavniji praktičnih radova pomoću materijala i pribora koji su učenicima lako dostupni i lako izvedivi bez opasnosti za njihovo zdravlje - sakupljanje Zakonom nezaštićenog biljnog materijala u neposrednoj blizini vlastitog doma, okućnice i prešanje istih prema uputama učiteljice | Izvrstan (5) – učenik u skladu s dobivenim smjernicama izrađuje plakat, Ppt prezentaciju, umnu mapu ili praktični rad, poštuje sva pravila izrade praktičnog rada, donosi valjane zaključke promatrajući rezultat svoga rada, usvojene sadržaje povezuje s procesima koji se odvijaju tijekom izvedbe praktičnog radaVrlo dobar (4) – učenik poštuje pravila izrade plakata, Ppt prezentacije, ali stavlja više teksta nego je to smjernicama dopušteno , izrađuje praktični rad te donosi uglavnom valjane zaključke promatrajući rezultat svoga rada, a usvojene sadržaje uglavnom može povezati i primijeniti sa stvarnim pojavama i procesimaDobar (3) – učenik uglavnom poštuje pravila izrade plakata, Ppt prezentacije, umne mape i praktičnog rada, ali preopširno opisuje svaku pojavu i proces što nije sukladno pravilima izrade, nakon više puta opominjanja izvodi praktični rad, promatra rezultate praktičnog rada, ali mu je potrebna dodatna pomoć u donošenju valjanih zaključaka, djelomično povezuje usvojene sadržaje s realnim pojavama Dovoljan (2) – učenik izrađuje, plakat, Ppt prezentaciju, umnu mapu, praktični rad djelomično se pridržavajući danih smjernica, tema rada je ponekad preopširno obrađena ili je potpuno promašena, na plakatu je previše teksta, a premalo slika, nakon višestrukih opomena učenik izvodi praktični rad, promatra rezultate rada, ali ne može samostalno donesti zaključke, teško povezuje usvojene sadržaje sa stvarnim pojavamaNedovoljan (1) – učenik ne izrađuje plakat, Ppt prezentaciju, umnu mapu niti praktični rad, ne želi izvršavati svoje obveze, nije u mogućnosti povezivati usvojene sadržaje sa stvarnim pojavama  |

PISANE PROVJERE ZNANJA I VREDNOVANJE UČENIKOVA USPIJEHA:

- provest će se pomoću prikladnog digitalnog alata (exam.net, Wizer…), učenici će prethodno biti upoznati s načinom funkcioniranja odabranog digitalnog alata i tek nakon povratne informacije učenika o uspješnosti i usvojenosti rukovanja tih digitalnih alata pristupit će se primjeni digitalnog alata u svrhu provjere usvojenosti znanja

- ocjena će se upisati u rubriku, a broj ostvarenih bodova u bilješke

- pisane provjere će se održati u dogovoru s učenicima uz prethodnu najavu

|  |  |
| --- | --- |
| OCJENA | POSTOTAK RIJEŠENOSTI TESTA  |
| Nedovoljan (1) | od 0 % – 49 % od ukupnog broja bodova |
| Dovoljan (2) | od 50 % - 63 % od ukopnog broja bodova |
| Dobar (3) | od 64 % - 75 % od ukupnog broja bodova |
| Vrlo dobar (4) | od 76 % - 87 % od ukupnog broja bodova |
| Odličan (5) | od 88 % - 100 % od ukupnog broja bodova |

**Kriteriji za vrednovanje i ocjenjivanje**

**u nastavi na daljinu**

|  |
| --- |
| **KRITRIJI VREDNOVANJA ZA AKTIVNOST UČENIKA****(u nastavi na daljinu)** |
| **odličan (5)** | Učenik je uspostavio uspješnu komunikaciju u nastavi na daljinu. Učenik je na vrijeme predao sve zadane zadatke.Zadaci su točno ih je riješeni. Vidljivo je da se učenik u svome radu veoma potrudio. rRad je uredan. Učenik je riješio je i dodatne zadatke. |
| **vrlo dobar (4)** | Učenik je uspostavio relativno dobru komunikaciju u nastavi na daljinu. Učenik uglavnom na vrijeme i u zadanom roku predaje zadaće, ali ponekad ima pogrešku.Učenik je uglavnom točno riješio sve zadatke, ali nije bilo sve na vrijeme - trebalo ga se opominjati i podsjećati. Rad učenika je relativno uredan. |
| **dobar (3)** | Učenik je uspostavio zadovoljavajuće uspješnu komunikaciju u nastavi na daljinu. Učenik nije na vrijeme predao sve zadatke, tek nakon opomene i podsjećanja. Učenik je zadatke riješio uz neke pogreške. Rad nije uredan. Rad je površno napravljen. |
| **dovoljan (2)** | Učenik je donekle uspostavio komunikaciju u nastavi na daljinu, ali ona nije redovna.Učenik nije navrijeme predao rad, već tek nakon više opomena.Učenik je riješio samo manji dio zadataka, ali je ipak riješio nešto.Rad nije uredan i površno je napravljen, te je nepregledan. |
| **nedovoljan (1)** | Učenik nije uopće uspostavio komunikaciju u nastavi na daljinu.Učenik izbjegava izvršavati zadatke i javljati se nastavniku.Učenik se uopće ne trudi.Ne sudjeluje u nastavi na daljinu. Učenik nije napravio zadatke, iako je više puta opominjan. |

**Domaće zadaće**

Učenici su dužni redovito i savjesno rješavati domaće zadaće. One moraju zadovoljavati neke kriterije:

* Urednost i preglednost (datum , naslov, razmak između odgovora, čitko pisano).
* Odgovori punim riječima i rečenicama, koji se odnose na postavljeno pitanje.

Da bi domaća zadaća bila zadovoljena mora sadržavati svih ovih pet kriterija:

1. datum
2. naslov
3. razmak između odgovora
4. čitko pisano
5. odgovori punim riječima; ocjena je odličan (5).
* Ako je kod domaće zadaće zadovljeno četiri kriterija; ocjena je vrlo dobar (4).
* Ako je kod domaće zadaće zadovoljeno tri kriterija; ocjena je dobar (3)
* Ako je kod domaće zadaće zadovljeno dva kriterija; ocjena je dovoljan (2)
* Ako je kod domaće zadaće zadovoljen jedan kriterij; ocjena je nedovoljan (1)

**Razvijanje učeničkih vještina i sposobnosti – praktični radovi i projekti**

**Istraživački kratki rad**

Učenik sam radi i istražuje na neku zadanu temu te donosi svoje zaključke. Takav kratak istraživački rad mora zadovoljavati sljedeće kriterije:

* Urednost (datum, naslov, razmak između redova, čitko pisano).
* Struktura rada: uvodni dio, glavni dio, završni dio.
* Otprilike mora sadržavati jednu stranicu u velikoj bilježnici.

Ako je kod istraživačkog kratkog rada zadovoljeno svih pet kriterija;

1. 1.Urednost (datum, naslov, razmak između redova, čitko pisano)
2. Uvodni dio
3. Glavni dio
4. Završni dio
5. Jedna strana u velikoj bilježnici; ocjena je odličan (5).
* Ako je kod istraživačkog kratkog rada zadovoljeno četiri kriterija; ocjena je vrlo dobar (4).
* Ako je kod istraživačkog kratkog rada zadovoljeno tri kriterija; ocjena je dobar (3).
* Ako je kod istraživačkog kratkog rada zadovoljeno dva kriterija; ocjena je dovoljan (2).
* Ako je kod istraživačkog kratkog rada zadovoljen jedan kriterij; ocjena je nedovoljan (1).

**Umna mapa**

Mora sadržavati sljedeće elemente:

* Datum
* Naslov na koji se umna mapa odnosi.
* Pravilno I smisleno raspoređeno više boja
* Mapa na cijeloj stranici velike bilježnice.
* Grananje od glavnog/ključnog pojma prema manje važnim pojmovima.

Ako je kod umne mape zadovoljeno svih pet kriterija;

1. Datum
2. Naslov na koji se umna mapa odnosi
3. Više boja
4. Mapa na cijeloj stranici velike bilježnice
5. Grananje od glavnog/ključnog pojma prema manje važnim pojmovima; ocjena je odličan (5).
* Ako je kod umne mape zadovoljeno četiri kriterija; ocjena je vrlo dobar (4).
* Ako je kod umne mape zadovoljeno tri kriterija; ocjena je dobar (3).
* Ako je kod umne mape zadovoljeno dva kriterija; ocjena je dovoljan (2).
* Ako je kod umne mape zadovoljen jedan kterij; ocjena je nedovoljan (1).